Սերգեյ Մարկեդոնով

Սերգեյ Միրոսլավի Մարկեդոնով (, ), ռուս քաղաքագետ, պատմական գիտությունների թեկնածու։

Կենսագրություն

Կրթություն 
Ծնվել է 1972 թվականի դեկտեմբերի 18-ին Դոնի Ռոստով քաղաքում։ 1995 թվականին գերազանցությամբ ավարտել է Ռոստովի պետական համալսարանի պատմության ֆակուլտետը։ 1995 թվականի հոկտեմբերին ընդունվել է ասպիրանտուրա,
1996-1998 թվականներին եղել է Ռոստովի պետական մանկավարժական համալսարանի Ռուսաստանի պատմության ամբիոնի ասիստենտ։ 1997/1998 ուսումնական տարում ասպիրանտների համար Ռուսաստանի կառավարության Հատուկ պետական կրթաթոշակի դափնեկիր։ 1998 թվականի հոկտեմբերի 14-ին Ռուսաստանի գիտությունների ակադեմիայի Ռուսաստանի պատմության ինստիտուտի Ատենախոսական խորհրդում պաշտպանել է պատմական գիտությունների թեկնածուի գիտական աստիճանը (մասնագիտություն՝ պատմագրություն, աղբյուրագիտություն, պատմական հետազոտության մեթոդներ)։

Աշխատանք 
1998 թվականի հոկտեմբերին - 2001 թվականի մարտին եղել է Ռոստովի մարզի նահանգապետի մամլո ծառայության մոնիթորինգի խմբի գլխավոր մասնագետը։

2001 թվականից բնակվում է Մոսկվայում և վարում է Քաղաքական և ռազմական վերլուծության ինստիտուտի միջազգային հարաբերությունների խնդիրների բաժնի վարիչ։

Դասախոսում է Ռուսաստանի պետական հումանիտար համալսարանում։

2007 թվականին որպես դիտորդ մասնակցել է Արցախի Հանրապետության նախագահական ընտրություններին, որի համար Ադրբեջանի ԱԳՆ-ն ընդգրկել է նրան անցանկալի անձանց ցանկի մեջ Ադրբեջանական Հանրապետության «Պետական սահմանի մասին օրենքի» խախտման համար։

Հրապարակումներ 
Կովկասի պատմագրության և կազակների սոցիալ-քաղաքական պատմության, միջէթնիկական հարաբերությունների խնդիրների ավելի քան 80 գիտական հրապարակումների հեղինակ է։ Հրապարակել է ավելի քան 200 հոդված պարբերական և համացանցային մամուլում։

1998 թվականից Ռուսաստանի լրագրողների միության անդամ է։

Ծանոթագրություններ

Արտաքին հղումներ 
 Կենսագրությունը 
 Քաղաքական և ռազմական վերլուծության ինստիտուտ

1972 ծնունդներ
Դեկտեմբերի 18 ծնունդներ
Դոնի Ռոստով քաղաքում ծնվածներ
Ռուս քաղաքագետներ
Ռուս պատմաբաններ
Ռուսաստանի պետական հումանիտար համալսարանի դասախոսներ
Պատմական գիտությունների թեկնածուներ
Ռոստովի պետական համալսարանի շրջանավարտներ